11. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΑΜΥΝΗΣ Αριθ.Φ.421/730/526330 της 13/26  Μαρτ. 1975 (ΦΕΚ Β' 343) Περί παροχής τεχνικής υποστηρίξεως εις Αεραθλητικά Σωματεία και Αερολέσχας ερασιτεχνικώς ασχολουμένας με τον αεραθλητισμόν και την διάδοσιν της αεροπορικής ιδέας. Έχοντες υπ’ όψει: α)Το άρθρ. 4 (παρ. 3) του Ν.Δ. 1127/1972 (ΦΕΚ τ.Α/48/6.4.1972). β)Την υπ' αριθ. Φ.421/760/454377/17.4.74 ημετέραν απόφασιν (ΦΕΚ/Β/481/8.5.1974). γ)Το υπ' αριθ. πρωτ. 8/9.1.75 έγγραφον της Εθνικής Αερολέσχης της Ελλάδος προς το Αρχηγείον Αεροπορίας. δ)Την σκοπιμότητα ενισχύσεως των εν τη Χώρα νομίμως λειτουργούντων Αερολεσχών και Αεραθλητικών Σωματείων επί τω σκοπώ αναπτύξεως του αεραθλητισμού και την διάδοσιν της αεροπορικής ιδέας. ε)Τας δυνατότητας της Ελληνικής Αεροπορίας, αποφασίζομεν: Την υπό της Ελληνικής παροχήν τεχνικής υποστηρίξεως εις τα υπό την εποπτείαν της ΥΠΑ λειτουργούντα νομίμως Αεραθλητικά Σωματεία και Αερολέσχας. Η κατά τ' ανωτέρω τεχνική υποστήριξις συνίσταται: α)Εις την παροχήν δωρεάν τεχνικών συμβουλών επί εξειδικευμένων θεμάτων, μη εκτεινομένων μέχρι τεχνικών μελετών. β)Εις την εκτέλεσιν παρά τω 202 ΚΕΑ επιθεωρήσεων και επισκευών αεροσκαφών και μέσων αυτών. Η κοστολόγησις των ως άνω εργασιών ενεργείται βάσει της εργατώρας του 202 ΚΕΑ, ως αύτη καθορίζεται εκάστοτε δι' αποφάσεως ΥΕΘΑ δια τας Δημοσίας Υπηρεσίας (άνευ προσαυξήσεως τινος). Επί πλέον, παρέρχεται έκπτωσις 30% κατά μήνα και κατά Αεραθλητικόν Σωματείον ή Αερολέσχην επί της αξίας των εκτελουμένων εργασιών, επιθεωρήσεων και επισκευών. γ)Εις την εκτέλεσιν εις τας Μονάδας της Ελληνικής Αεροπορίας εργασιών επιθεωρήσεων και επισκευών αεροσκαφών και μέσων, εφ' όσον υφίσταται τοιαύτη δυνατότης. Αι μέχρι 10 εργατωρών εργασίαι αύται, κατά μήνα και κατά Αερολέσχην ή Αεραθλητικόν Σωματείον, παρέχονται δωρεάν. Δια τας τυχόν πέραν των δέκα εργατωρών απαιτουμένας, ισχύει η διαδικασία της προηγουμένης παρ. 2 (β), ήτοι κοστολόγησις βάσει της τιμής της εργατώρας του 202 ΚΕΑ και έκπτωσις 30% κατά μήνα κατά Αερολέσχην ή Αεραθλητικόν Σωματείον. δ)Εις την χρησιμοποίησιν, κατά τας ανωτέρω εν παρ. 2(β) και 2(γ) επιθεωρήσεις και επισκευές, αναλώσιμον και μικροανταλλακτικών ευτελούς αξίας, άνευ χρεώσεως ταύτων, κατά την κρίσιν του Διευθυντού του 202 ΚΕΑ ή του Διοικητού της Μονάδος αντιστοίχως. ε)Εις την παροχήν λοιπών υλικών και ανταλλακτικών, απαιτουμένων δια την εκτέλεσιν των εν παρ. 2(β) και 2(γ) ανωτέρω επιθεωρήσεων-επισκευών, επί τη βάσει επαναπληρωμής, κατά τα εν τη Ελληνική Αεροπορία ισχύοντα. ζ)Εις την παροχήν καυσίμων και ελαίων αεροσκαφών επί δανεισμώ και επιστροφήν κατά τα εν τη Ελληνική Αεροπορία ισχύοντα. 2.Οιονδήποτε έτερον είδος υποστηρίξεως προς τας Αερολέσχας και τα Αεραθλητικά Σωματεία, μη περιλαμβανόμενον εν τη παρ. 2 ανωτέρω, παρέχεται εκάστοτε κατ' αίτησιν των ενδιαφερομένων και κατά τα εκάστοτε εν τη Ελληνική Αεροπορία ισχύοντα. 3.Η παροχή της εν παρ. 2 ανωτέρω τεχνικής υποστηρίξεως θεωρείται ότι παρέχεται προς την ΥΠΑ, διό και αποτελεί προϋπόθεσιν όπως τα Αεραθλητικά Σωματεία και αι Αερολέσχαι προς α παρέχεται αύτη να λειτουργούν νομίμως και υπό την εποπτείαν της ΥΠΑ. 4.Δια την παροχήν της υποστηρίξεως ταύτης απαιτείται ετήσιος συγκεντρωτικός προγραμματισμός, όστις υποβάλλεται υπό της ΥΠΑ προς την Ελληνικήν Αεροπορίαν κατά τα καθοριζόμενα εκάστοτε υπό του Αρχηγείου Αεροπορίας. Εργασίαι μη περιληφθείσαι εις τον ετήσιον προγραμματισμόν (έκτακτοι, λόγω ανάγκης, κλπ.), ικανοποιούνται κατά την κρίσιν του Διευθυντού του 202 ΚΕΑ ή του Διοικητού της αντιστοίχου Μονάδος της ΕΑ, και εφ' όσον υφίσταται σχετική δυνατότης. 5.Η παρούσα ισχύει από 1.1.1975 αφ' ης καταργείται η ημετέρα Φ.421/760/454377/17.4.74 (ΦΕΚ/ Β/481/8.5.74) ομοία επί του αυτού αντικειμένου. 